cyanic-selkie/wikianc huggingface dataset:
హేమా చౌదరి
విశేషాలు
ఈమె అసలు పేరు దుర్గప్రభా. తెలుగునటి, దబ్బింగ్ ఆర్టిస్ట్ బృందావనం చౌదరి కుమార్తె. ఈ కాలం దంపతులు (1975) అనె తెలుగు చిత్రంతో సినీరంగ ప్రవేశం చేసింది. 1976లో పెళ్ళి కాని పెళ్ళి సినిమానుంచి హీరోయిన్ గా అవకాశలు వచ్చాయి. ఈమె దక్షిణ భారత సినిమాల్లో పెద్ద నటిగా పేరు తెచ్చుకుంది. దాదాపు 150కు పైగా చిత్రాల్లో నటించారు. ఎం.ఆర్.విఠ్ఠల్, ఎ.భీమ సింగ్, కె.బాలచందర్, పుట్టణ్ణ కణగాల్, దొరై భగవాన్, డి.యోగానంద్, బి.ఎ.సుబ్బారావు, పి.సాంబశివరావు, దాసరి నారాయణరావు, కె.రాఘవేంద్రరావు, సంగీతం శ్రీనివాసరావు, కోడి రామకృష్ణ, కె.శంకర్ లాంటి గొప్ప దర్శకుల దర్శకత్వంలొ సటించారు హేమాచౌదరి.
పురస్కారాలు
thumb|పెళ్ళి కాని పెళ్ళి చిత్రంలో హేమా చౌదరి
మూలాలు
వర్గం:తెలుగు సినిమా నటీమణులు వర్గం:తెలుగు సినిమా హాస్యనటులు వర్గం:రాజకీయాలలో సినీనటులు వర్గం:తెలుగు సినిమా శృంగార నటీమణులు వర్గం:నంది ఉత్తమ హాస్యనటీమణులు వర్గం:తూర్పు గోదావరి జిల్లా సినిమా నటులు వర్గం:1955 జననాలు
కర్ణాటకలో హిజాబ్ వివాదం
కర్ణాటక రాష్ట్రంలో ఫిబ్రవరి 2022 మొదటి వారంలో, హిజాబ్ నిరసన చెలరేగింది. ఒక కళాశాలలో హిజాబ్ ధరించిన ముస్లిం విద్యార్థులకు తరగతులకు అనుమతి నిషేధించింది. తర్వాత 5 ఫిబ్రవరి 2022న కర్ణాటక ప్రభుత్వం కాలేజీల్లో హిజాబ్ ధరించడాన్ని నిషేధిస్తూ ఉత్తర్వులు జారీ చేసింది. కర్ణాటకలోని కొన్ని కాలేజీల్లో ముస్లిం యువతులు హిజాబ్ ధరించకుండా నిషేధం విధించడంతో హైకోర్టులో రెండు పిటిషన్లు కూడా దాఖలయ్యాయి. 8 ఫిబ్రవరి 2022న, భారతదేశంలోని కర్ణాటక రాష్ట్రంలో, ముస్లిం విద్యార్థులు హిజాబ్ ధరించడంపై వివాదం తీవ్రమైంది, ఆ తర్వాత రాష్ట్ర ప్రభుత్వం రాబోయే మూడు రోజుల పాటు ఉన్నత పాఠశాలలు మరియు కళాశాలలను మూసివేస్తున్నట్లు ప్రకటించింది.
నేపథ్యం
డిసెంబర్ 2021 చివరిలో మరియు జనవరి 2022 ప్రారంభంలో, రాష్ట్రంలోని అనేక కళాశాలల్లో హిజాబ్‌కు సంబంధించి విద్యార్థులకు మరియు పరిపాలనకు మధ్య వివాదం ఉంది, అయితే ఫిబ్రవరి 2022 ప్రారంభంలో వివాదం తీవ్రమైంది.
హైకోర్టులో విచారణ
హిజాబ్ ధరించడం తమ రాజ్యాంగ హక్కు అని ఉడిపిలోని ప్రభుత్వ పీయూ కళాశాలకు చెందిన పలువురు విద్యార్థినులు పిటిషన్ వేశారు. ఈ వివాదంపై 2022 మార్చి 15న క‌ర్ణాట‌క హైకోర్టు సంచలన తీర్పు వెల్లడించింది. విద్యాసంస్థలో హిజాబ్‌ తప్పనిసరి కాదని పేర్కొంటూ, విద్యార్థులు ప్రొటోకాల్‌ పాటించాల్సిందేనని అంది. ఈ మేరకు దాఖలైన పిటిషన్లన్నీ కొట్టేసింది ధర్మాసనం.
సుప్రీం కోర్టులో పిటిషన్‌ దాఖలు
ఈ వివాదంపై కర్ణాటక హైకోర్టు విచారణ జరుపుతుండగా, ఈ అంశంలో జోక్యం చేసుకోవాలంటూ సుప్రీం కోర్టులో పిటిషన్‌ దాఖలయ్యింది. ప్రస్తుతం హైకోర్టులో విచారణ కొనసాగుతున్నందున, ఆ కోర్టు ఏం నిర్ణయం తీసుకుంటుందో చూసిన తర్వాత దీనిని పరిశీలిస్తామని పిటిషనర్‌కు సూచించింది.
ప్రతిచర్యలు
మలాలా యూసఫ్‌జాయ్ - హిజాబ్ ధరించిన బాలికలను పాఠశాలలోకి రాకుండా చేయడం చాలా భయంకరమైనదని మలాలా తన ట్వీట్‌లో పేర్కొంది. ఎక్కువ లేదా తక్కువ దుస్తులు ధరించే విషయంలో ఇప్పటికీ మహిళలపై అభ్యంతరాలు ఉన్నాయని, ముస్లిం మహిళలను ప్రధాన స్రవంతి నుండి వేరు చేసే ప్రక్రియను భారతీయ నాయకులు ఆపాలని ఆమె డిమాండ్ చేశారు.
హిజాబ్‌ వస్త్రధారణ వివాదం దేశవ్యాప్తంగానే గాక, అంతర్జాతీయంగా చర్చకు దారితీసిన నేపథ్యంలో ఈ వ్యవహారంపై కేంద్ర ప్రభుత్వం ఆగ్రహం వ్యక్తం చేసింది. తమ అంతర్గత విషయాలపై విదేశీ ప్రముఖులు, ఇతర దేశాలు రెచ్చగొట్టే కామెంట్లు చేయడం తగదని కేంద్ర విదేశాంగ శాఖ అధికార ప్రతినిధి అరీందమ్ బాగ్చీ ఓ ప్రకటన విడుదల చేశారు.
హింస
21 ఫిబ్రవరి 2022న, శివమొగ్గ జిల్లాలో హిందూ విద్యార్థుల హిజాబ్ వ్యతిరేక నిరసనల్లో పాల్గొన్న భజరంగ్ దళ్ సభ్యుడు హర్ష హత్యకు గురయ్యాడు. పోలీసుల ప్రకారం, అతన్ని కనీసం ఐదుగురు దుండగులు దాడి చేసి చంపారు, విచారణలు కొనసాగుతూనే ఉన్నాయి. నిరసనలకు, హత్యకు మధ్య ఇంకా ఎటువంటి సంబంధం కనుగొనబడలేదు అని హోం మంత్రి చెప్పాడు. అతని అంత్యక్రియల ఊరేగింపుపై రాళ్లు రువ్వబడ్డాయి, దీనివల్ల 3 మంది గాయపడ్డారు, కొన్ని వాహనాలకు కూడా నిప్పు పెట్టారు. హత్యతో సంబంధం ఉన్న ఐదుగురిలో ముగ్గురిని అరెస్టు చేశారు.
మూలాలు
వర్గం:సంఘటనలు వర్గం:కర్ణాటక
షోలే
షోలే 1975లో విడుదలయిన సూపర్ హిట్ హిందీ సినిమా. దీనిని జి.పి.సిప్పీ నిర్మించగా అతని కొడుకు రమేష్ సిప్పీ దర్శకత్వం వహించాడు. ఈ సినిమాతో అమితాబ్ బచ్చన్ చిత్రసీమలో నిలదొక్కుకున్నాడు. అంజాద్ ఖాన్‌కు ఇది తొలి సినిమా. మూడు కోట్ల భారీ బడ్జెట్టుతో నిర్మించబడిన ఈ సినిమా పూర్తి కావడానికి రెండున్నర సంవత్సరాలు పట్టింది.
చిత్రకథ
రాంగఢ్ అనే కుగ్రామంలో ఠాకూర్ బల్‌దేవ్ సింగ్(సంజీవ్ కుమార్) అనే రిటైర్డ్ పోలీస్ ఆఫీసర్ నివసిస్తూ ఉంటాడు. అతడు విధిలో ఉన్నప్పుడు అరెస్ట్ చేసిన ఇద్దరు చిల్లరదొంగలు వీరూ, జై లను రప్పించి వారితో ఒక ఒప్పందం కుదుర్చుకుంటాడు. బందిపోటు గబ్బర్‌సింగ్‌ను ప్రాణాలతో బంధించే విషయంలో అతడికి సహాయం చేస్తే ప్రభుత్వం ప్రకటించిన 50,000 రూపాయలతోపాటు అదనంగా మరో 20,000 రూపాయలను ఇస్తానని ఠాకూర్ ఆ ఇద్దరికీ ఆశ పెడతాడు.
గ్రామస్తులను దోచుకోవడానికి గబ్బర్‌సింగ్ పంపిన బందిపోటు దొంగలను ఆ ఇద్దరూ ఎదుర్కొని వారిని తరిమికొడతారు. వెంటనే హోలీ పండుగ రోజు గబ్బర్ అతని అనుచరులు రాంగఢ్‌పై దాడి చేస్తారు. బందిపోట్లకు, వీరూ, జై ద్వయానికీ మధ్య హోరాహోరీ యుద్ధం జరుగుతుంది. ఠాకూర్ అందుబాటులో తుపాకీ ఉన్నా అతడు వారికి సహాయం చేయడు. వీరూ, జై పోరాడి బందిపోట్లను తరిమికొడతారు. ఆ ఇద్దరూ ఠాకూర్ చర్యకు నిరసన తెలుపుతూ ఆ గ్రామం వదిలి వెళ్లడానికి సిద్ధపడతారు. అప్పుడు ఠాకూర్ తన కుటుంబం అంతటినీ కొన్నేళ్ల క్రితం గబ్బర్‌సింగ్ చంపివేసి, తన రెండు చేతులను నరికివేసిన విషాయాన్ని వారికి వివరిస్తాడు. ఆ కారణంతోనే తాను తుపాకీని ఉపయోగించలేకపోయానని చెప్తాడు. తను ఎప్పుడూ కప్పుకుని ఉండే శాలువాను తీసి తన మొండిశరీరాన్ని వారికి చూపిస్తాడు.
కలివిడిగా ఉండే వీరూ, ముభావంగా ఉండే జై ఆ గ్రామప్రజల అభిమానాన్ని చూరగొంటారు. వీరూ జట్కాబండిని నడిపే బసంతి(హేమమాలిని)ని ఆకర్షిస్తాడు. జై విధవరాలైన ఠాకూర్ కోడలు రాధ(జయబాధురి)ని ప్రేమిస్తాడు.
గబ్బర్ సింగ్ ముఠా వీరూ బసంతిలను పట్టి బంధిస్తుంది. జై ఆ బందిపోట్లపై దాడిచేసి వారిని విడిపిస్తాడు. ఆ ముగ్గురూ ఒక పెద్దబండ వెనక దాగి గబ్బర్ సింగ్ ముఠాపై గుళ్ల వర్షం కురిపిస్తూ ఉంటారు. వారి వద్దనున్న మందుగుండు సామాగ్రి తగ్గిపోతూ ఉండడంతో వీరూ వాటికోసం అక్కడి నుండి బలవంతంగా వెళ్లవలసివస్తుంది. జై అప్పటికే గాయపడిన విషయం అతనికి తెలియదు. ఇంతలో ఒక్కడే గబ్బర్‌ సింగ్ ముఠాతో పోరాడుతున్న జై తనవద్ద నున్న చివరి తూటాతో డైనమైట్‌ను పేల్చి వంతెనను కూల్చివేయడానికి తన ప్రాణాలను అర్పించుకుంటాడు.
తిరిగివచ్చిన వీరూ చేతులలో జై మరణిస్తాడు. వీరూ ఉగ్రరూపం దాల్చి గబ్బర్ స్థావరంపై దాడి చేసి అతడిని పట్టుకుంటాడు. అతడిని చితకబాది చంపడానికి ప్రయత్నించగా ఠాకూర్ ప్రత్యక్షమై అతడిని సజీవంగా అప్పగిస్తానని మాట ఇచ్చిన విషయం గుర్తుచేస్తాడు. ఠాకూర్ తన కాళ్ళతో గబ్బర్‌సింగ్‌ను గాయపరచి అతని చేతులను నరికివేస్తాడు. పోలీసులు వచ్చి గబ్బర్‌ను అరెస్ట్ చేస్తారు. జై దహనసంస్కారాల తరువాత వీరూ రాంగఢ్ వదిలి వెళతాడు. బసంతి అతనికోసం రైల్వేస్టేషన్‌లో సిద్ధంగా ఉంటుంది. రాధ ఏకాకిగా మిగిలిపోతుంది.
పాటలు
ఈ సినిమాలోని పాటలనన్నింటినీ ఆనంద్ బక్షి వ్రాయగా ఆర్.డి.బర్మన్ వాటికి సంగీతాన్ని సమకూర్చాడు.
బయటి లింకులు
వర్గం:బాలీవుడ్ వర్గం:భారతీయ సినిమా వర్గం:హిందీ-భాషా చలనచిత్రాలు వర్గం:భారతీయ చలనచిత్రాలు వర్గం:పైడి జైరాజ్ సినిమాలు
స్పైసెస్ బోర్డ్ ఆఫ్ ఇండియా
స్పైసెస్ బోర్డ్ ఆఫ్ ఇండియా (The Spices Board) సుగంధ ద్రవ్యాల బోర్డు భారతీయ సుగంధ ద్రవ్యాల కోసం అనేది 26.02.1987 నుండి స్పైసెస్ బోర్డు చట్టం, 1986 (1986 లో 10) కింద మునుపటి ఏలకుల బోర్డు, సుగంధ ద్రవ్యాల ఎగుమతి ప్రోత్సాహక మండలిని వాణిజ్య శాఖ లో పరిపాలనా నియంత్రణలో విలీనం చేయడం ద్వారా ఏర్పడిన ఒక చట్టబద్ధమైన సంస్థ. మసాలా దినుసుల బోర్డు చట్టం, 1986 షెడ్యూలులో జాబితా చేయబడిన 52 సుగంధ ద్రవ్యాల ఎగుమతుల ప్రోత్సాహానికి, యాలకుల పరిశ్రమ  సంపూర్ణ అభివృద్ధికి స్పైసెస్ బోర్డు బాధ్యత వహిస్తుంది. చిన్న, పెద్ద ఏలకుల అభివృద్ధి, ప్రోత్సాహం, అభివృద్ధి, సుగంధ ద్రవ్యాల ఎగుమతి నియంత్రణ, ఎగుమతి కోసం సుగంధ ద్రవ్యాల నాణ్యతపై నియంత్రణ వంటివి బోర్డు  ప్రాధమిక విధి. సుగంధ ద్రవ్యాల బోర్డు ఇండియన్ ఏలకుల పరిశోధన సంస్థ ఆధ్వర్యంలో ఏలకులపై (చిన్న, పెద్ద) పరిశోధన కార్యకలాపాలను కూడా నిర్వహిస్తుంది.
రిజిస్ట్రేషన్
జాబితా చేయబడిన 52 సుగంధ ద్రవ్యాలు, యాలకులలో ఉత్పత్తి ఎగుమతిదారు లేదా మర్చంట్ ఎగుమతిదారు అయిన ఏదైనా వ్యాపార సంస్థ ప్రభుత్వ నిబంధనల ప్రకారం స్పైస్ బోర్డు రిజిస్ట్రేషన్ పొందటానికి బాధ్యత వహిస్తుంది. సుగంధ ద్రవ్యాలను ఎగుమతి చేయడంలో వ్యాపారాన్ని ప్రారంభించాలనుకునే వ్యక్తులకు ఎగుమతి వ్యాపారం మోసపూరితంగా దుర్వినియోగం కాకుండా చూసుకోవడానికి స్పైస్ బోర్డ్ ఆఫ్ ఇండియా స్పైస్ బోర్డు రిజిస్ట్రేషన్ ను అందిస్తుంది.
స్పైస్ బోర్డు రిజిస్ట్రేషన్ కోసం అర్హతా ప్రమాణాలు
1. తయారీదారు ఎగుమతిదారులు, మర్చంట్ ఎగుమతిదారులు స్పైస్ బోర్డు రిజిస్ట్రేషన్ పొందడానికి అర్హులు.
2. జాబితా చేయబడిన 52 సుగంధ ద్రవ్యాలలో దేనినైనా భారతదేశం నుండి ఎగుమతి చేయాలనుకునే ఎగుమతిదారులు.
గౌరవెల్లి ప్రాజెక్టు
గౌరవెల్లి ప్రాజెక్టు, తెలంగాణ రాష్ట్రం, సిద్ధిపేట జిల్లా, అక్కన్నపేట మండలం లోని గౌరవెల్లిలో నిర్మించిన ప్రాజెక్టు. హుస్నాబాద్‌ నియోజకవర్గం లోని మెట్ట ప్రాంతంలోని 1.60 లక్షల ఎకరాలకకు సాగునీరు అందించే ఉద్దేశంతో సముద్ర మట్టానికి దాదాపు 420మీటర్ల ఎత్తులో ఈ ప్రాజెక్టు నిర్మించబడింది. అక్కన్నపేట, హుస్నాబాద్‌ మండలాల్లోని 15, కోహెడ మండలంలోని 8, చిగురుమామిడి మండలం లోని 10, భీమదేవరపల్లి మండలం లోని 12, ధర్మసాగర్‌ మండలం లోని 13, ఘన్‌పూర్‌ లోని 10, సైదాపూర్‌ లోని 3, హన్మకొండ, జాఫర్‌ఘడ్‌, రఘునాథపల్లి మండలాల్లోని ఐదు గ్రామాలకు కుడి కాలువ ద్వారా 90 వేలు, ఎడమ కాలువ ద్వారా 16 వేల ఎకరాలకు, గండిపల్లి కుడి-ఎడమ కాల్వల ద్వారా 14 వేల ఎకరాలు కలిపి మొత్తంగా ప్రాజెక్టు ద్వారా 1,20,000 ఎకరాలకు సాగునీరు అందుతుంది.
కాళేశ్వరం నుంచి మిడ్ మానేర్, అటునుంచి బెజ్టంకి మండలం కొత్తపల్లి వద్ద నిర్మించిన కొత్తపల్లి రిజర్వాయర్ కు చేరుకుంటాయి. అక్కడినుండి 11 కి.మీ.ల గ్రావిటీ కెనాల్ ద్వారా వచ్చే నీరు మరో 16 కి.మీ.లు టన్నెల్ ద్వారా ప్రయాణించి అక్కన్నపేట మండలం రేగొండ వద్ద నిర్మించిన సర్జిఫూల్‌ (గౌరవెల్లి ప్రాజెక్టు పంపుహౌస్‌)కు చేరుకుంటాయి. అక్కడ నిర్మించిన మూడు భారీ మోటార్ల ద్వారా గౌరవెల్లి ప్రాజెక్టులోని నీటిని పంపింగ్ చేస్తున్నారు.
చరిత్ర
2007లో అప్పటి ముఖ్యమంత్రి వైఎస్ రాజశేఖర్ రెడ్డి 1.43 టీఎంసీల సామర్థ్యం గల ఈ ప్రాజెక్టుకు శంకుస్థాపన చేశాడు. తెలంగాణ రాష్ట్రం ఏర్పడిన తరువాత 2015లో ముఖ్యమంత్రి కల్వకుంట్ల చంద్రశేఖర్ రావు ఈ ప్రాజెక్టును సందర్శించిన తరువాత, తెలంగాణ ప్రభుత్వం ఈ ప్రాజెక్టు సామర్థ్యాన్ని 1.43 టీఎంసీల నుండి 8.23 టీఎంసీలకు పెంచుతూ నిర్ణయం తీసుకుంది. ఆ మేరకు డిజైన్లను కూడా మార్చింది. అప్పటి నీటి పారుదల శాఖామంత్రి టి. హరీష్ రావు చేతులమీదుగా 2018లో నిర్మాణ పనులు ప్రారంభమై, నాలుగు సంవత్సరాల వ్యవధిలో 2022 జూలై నాటికి నిర్మాణం పూర్తయింది.
భూసేకరణ
ఈ ప్రాజెక్టు నిర్మాణానికి సేకరించాల్సిన 3900 ఎకరాల భూసేకరణ జరిగింది. భూనిర్వాసితుల ఎకరానికి 15 లక్షల పరిహారం ఇస్తున్నామని, 500 మంది మేజర్లకు జీవో 68 ప్రకారం ఆర్ అండ్ ఆర్ కాలనీ ఏర్పాటు చేసి అందులో ఒక ఫ్లాట్, ఎమ్మెల్యే కోటా నుంచి ఇంటి నిర్మాణానికి మూడు లక్షల రూపాయల చొప్పున ఇస్తామని ప్రభుత్వం ప్రకటించింది.
స్పైసెస్ బోర్డ్ ఆఫ్ ఇండియా
రిజిస్ట్రేషన్
4. దరఖాస్తుదారు సంస్థ పేరిట జీఎస్టీ రిజిస్ట్రేషన్ కలిగి ఉండాలి.
గౌరవెల్లి ప్రాజెక్టు
భూసేకరణ
రిజర్వాయర్‌ పరిధిలో మొత్తం 1,124 కుటుంబాలకు ఆర్‌అండ్‌ఆర్‌ పరిహారం చెల్లింపులు జరిగాయి. మొత్తం 742 ఇళ్ళకు పరిహారం చెల్లించారు. 2015 కటాఫ్‌ తేదీతో లెక్కించి అప్పటివరకు ఉన్న 144 మంది తాజా మేజర్లకు సైతం ప్రభుత్వం ఒక్కొక్కరికి 6లక్షల రూపాయల చొప్పున చెల్లించింది. వారంతా ఇతర ప్రాంతాలలో స్థలాలు కొనుగోలు చేసి ఇళ్ళను నిర్మించుకున్నారు.
స్పైసెస్ బోర్డ్ ఆఫ్ ఇండియా
ఎగుమతులు
thumb|భారతీయ సుగంధ ద్రవ్యాలు ప్రపంచంలో అతిపెద్ద మసాలా దినుసుల ఉత్పత్తిదారు భారతదేశం. సుగంధ ద్రవ్యాల అతిపెద్ద వినియోగదారు, ఎగుమతిదారు. వివిధ సుగంధ ద్రవ్యాల ఉత్పత్తి గత కొన్ని సంవత్సరాలుగా వేగంగా పెరుగుతోంది. 2021-22లో ఉత్పత్తి 10.88 మిలియన్ టన్నులుగా ఉంది. 2020-21లో, సుగంధ ద్రవ్యాల ఎగుమతి యుఎస్ డాలర్ల విలువ పరంగా 17% ,30% వృద్ధిని నమోదు చేయడం ద్వారా విలువ, పరిమాణం రెండింటి పరంగా ఆల్ టైమ్ గరిష్టానికి చేరుకుంది.
గౌరవెల్లి ప్రాజెక్టు
ప్రాజెక్టు వివరాలు
గౌరవెల్లి ప్రాజెక్ట్ పంపుహౌస్‌ ను 130 మీటర్ల లోతులో, 17 మీటర్ల వెడల్పు, 85 మీటర్ల పొడవుతో నిర్మించారు. మూడు భారీ మోటార్స్ (మెగా బహుబలి మోటార్స్) ఒక్కొక్క మోటార్ 32 మెగావాట్ల సామర్థ్యంతో మూడు మోటార్స్ 96 మెగావాట్ల సామర్థ్యం కలిగి లక్ష్మీపూర్ పంపుహౌస్‌ కంటే పెద్ద హెడ్ కలిగి ఉండి 126 మీటర్ల ఎత్తులోకి నీటిని సరఫరా చేస్తాయి. ఒక్కో మోటరు సెకనుకు 2వేల క్యూసెక్కుల నీటిని పంపింగ్‌ చేస్తాయి. కట్ట పొడవు 10.56 కి.మీ.లు ఉంది.
స్పైసెస్ బోర్డ్ ఆఫ్ ఇండియా
ఎగుమతులు
2021-22లో భారతదేశం నుండి ఎగుమతి చేయబడిన ఏకైక అతిపెద్ద మసాలా మిరప, తరువాత సుగంధ ద్రవ్యాల నూనెలు, ఒలియోరెసిన్లు, పుదీనా ఉత్పత్తులు, జీలకర్ర, పసుపు వంటివి ఉన్నాయి.
గౌరవెల్లి ప్రాజెక్టు
ప్రాజెక్టు వివరాలు
ఈ రిజర్వాయర్‌లోకి నీటిని ఎత్తిపోసేందుకు టన్నెల్‌ నిర్మాణం, పంపుహౌస్‌, మోటర్లు, విద్యుత్‌ (50 ఎంవీఏ సామర్థ్యం కలిగిన ఐదు భారీ విద్యుత్‌ ట్రాన్స్‌ఫార్మర్లు) వంటి సౌకర్యాలకోసం 770 కోట్ల రూపాయలు వెచ్చించారు. కోహెడ మండలం నారాయణపూర్‌ గ్రామం నుంచి రేగొండ పంపుహౌస్‌ వరకు 12కి.మీ.ల మేర సొరంగ మార్గాన్ని నిర్మించి, రేగొండ సమీపంలో రెండు సర్జిఫూల్‌ ట్యాంకులు, పంపుహౌస్‌ నిర్మించారు. ఇక్కడ 132 విద్యుత్‌ సబ్‌స్టేషన్‌ ఏర్పాటుచేసి పంపులను రన్‌ చేసేందుకు పంపుహౌస్‌ పక్కనే 50ఎంవీఏ సామర్థ్యం కలిగిన 5 భారీ విద్యుత్‌ ట్రాన్స్‌ఫార్మర్లను ఏర్పాటుచేశారు.
స్పైసెస్ బోర్డ్ ఆఫ్ ఇండియా
ఎగుమతులు
ఇంటర్నేషనల్ ఆర్గనైజేషన్ ఫర్ స్టాండర్డైజేషన్ (ఐఎస్ఓ) జాబితా చేసిన 109 రకాల్లో 75 రకాలను భారతదేశం ఉత్పత్తి చేస్తుంది. మిరియాలు, ఏలకులు, కారం, అల్లం, పసుపు, కొత్తిమీర, జీలకర్ర, సెలెరీ, సోంపు, మెంతి, వెల్లుల్లి, జాజికాయ & మైదా, కరివేపాకు పొడి, మసాలా నూనెలు, ఒలియోరెసిన్లు ఎక్కువగా ఉత్పత్తి చేయబడి ఎగుమతి చేయబడతాయి. ఈ మసాలా దినుసులు, మిరప, జీలకర్ర, పసుపు, అల్లం, కొత్తిమీర మొత్తం ఉత్పత్తిలో 76% ఉన్నాయి.
గౌరవెల్లి ప్రాజెక్టు
ట్రయల్ రన్
2022 జూలై నాటికి ప్రాజెక్టులో కీలకంగా ఉండే పంపుహౌస్‌ బిగింపు పనులు పూర్తయ్యాయి. దాంతో, 2022 జూలై 31న హుస్నాబాద్ ఎమ్మెల్యే వొడితల సతీష్ కుమార్ ఈ రిజర్వాయర్ సమీపంలో గంగమ్మ తల్లికి పూజలు నిర్వహించి, ట్రయల్ రన్ ను ప్రారంభించాడు. అక్కన్నపేట మండలంలోని రేగొండ గ్రామ శివారులో ఉన్న పంపుహౌస్‌, సర్జిఫూల్‌ ట్యాంకుల నుంచి గోదావరి నీళ్ళు రిజర్వాయర్‌లోకి వచ్చాయి. ఈ కార్యక్రమంలో స్థానిక ప్రజాప్రతినిధులు, అధికారులు పాల్గొన్నారు.
స్పైసెస్ బోర్డ్ ఆఫ్ ఇండియా
ఎగుమతులు
భారతదేశంలో అతిపెద్ద సుగంధ ద్రవ్యాలు ఉత్పత్తి చేసే రాష్ట్రాలు మధ్యప్రదేశ్, రాజస్థాన్, గుజరాత్, ఆంధ్రప్రదేశ్, తెలంగాణ, కర్ణాట క, మహారాష్ట్ర, అస్సాం, ఒరిస్సా, ఉత్తర ప్రదేశ్, పశ్చిమ బెంగాల్, తమిళనాడు, కేరళ.
గౌరవెల్లి ప్రాజెక్టు
ట్రయల్ రన్
2023 జూన్‌ 29న మరోసారి ట్రయల్ రన్‌ (ఒకటో నంబర్‌ మోటర్‌ను కంప్యూటర్‌ ద్వారా ఆన్‌) చేసి గోదావరి నీటిని రిజర్వాయర్‌లోకి విడుదల చేశారు. ఒక మోటరు ద్వారా సెకనుకు 700 క్యూసెక్కుల నీటిని రిజర్వాయర్‌లోకి ఎత్తిపోస్తుంది.
స్పైసెస్ బోర్డ్ ఆఫ్ ఇండియా
మూలాలు
వర్గం:1987 స్థాపితాలు వర్గం:కేంద్ర ప్రభుత్వ సంస్థలు వర్గం:వాణిజ్య పంటలు
గౌరవెల్లి ప్రాజెక్టు
మూలాలు
వర్గం:తెలంగాణ ప్రాజెక్టులు వర్గం:తెలంగాణ జలాశయాలు వర్గం:తెలంగాణ ప్రభుత్వ నిర్మాణాలు
దొంగ పెళ్లి
దొంగ పెళ్లి 1988లో విడుదలైన తెలుగు సినిమా. ఆనం గోపాలకృష్ణారెడ్డి నిర్మించిన ఈ చిత్రానికి రవిరాజా పినిశెట్టి దర్శకత్వం వహించాడు. ఈ సినిమాకి సంగీతం చక్రవర్తి అందించాడు. ఈ సినిమాలో శోభన్ బాబు, విజయ శాంతి, సుమలత నటించారు. ఇది తమిళ సినిమా అయిన 'నినైవే ఒరు సంగీతం' కు అనువాదం.
మూలాలు
వర్గం:1988 తెలుగు సినిమాలు వర్గం:శోభన్ బాబు నటించిన సినిమాలు వర్గం:విజయశాంతి నటించిన చిత్రాలు వర్గం:సుమలత నటించిన చిత్రాలు
ఘరియల్ మొసళ్లు
thumb|right|250px|ఘరియల్ మొసలి ఘరియల్ మొసళ్లును చేపలు తినే మొసలి అని పిలుస్తారు. ఇవి బహుశా ఉత్తర భారత ఉపఖండంలో ఉద్బవించాయి.
ఘారియల్ యొక్క పురాతన వర్ణనలు సుమారు 4,000 సంవత్సరాల పురాతనమైనవి, ఇవి సింధు లోయలో కనుగొనబడ్డాయి. హిందువులు దీనిని గాగే నది దేవత యొక్క వాహనంగా భావిస్తారు. నదుల దగ్గర నివసించే స్థానిక ప్రజలు ఘారియల్‌కు ఆధ్యాత్మిక మరియు వైద్యం చేసే శక్తిని ఆపాదించారు.
1930 ల నుండి అడవి ఘారియల్ జనాభా బాగా తగ్గింది మరియు ఈ రోజు దాని చారిత్రక పరిధిలో 2% మాత్రమే పరిమితం చేయబడింది. భారతదేశం మరియు నేపాల్‌లో ప్రారంభించిన పరిరక్షణ కార్యక్రమాలు 1980 ల ఆరంభం నుండి బందీ-జాతి గరియాల్‌లను తిరిగి ప్రవేశపెట్టడంపై దృష్టి సారించాయి. ఇసుక తవ్వకం మరియు వ్యవసాయానికి మారడం వల్ల ఆవాసాలు కోల్పోవడం, చేపల వనరుల క్షీణత మరియు హానికరమైన ఫిషింగ్ పద్ధతులు జనాభాను బెదిరిస్తూనే ఉన్నాయి. ఇవి 2007 నుండి ఐయుసిఎన్ రెడ్ లిస్టులో తీవ్రంగా ప్రమాదంలో ఉన్నట్లు జాబితా చేయబడింది.
మూలాలు
వర్గం:సరీసృపాలు
వైదికి బ్రాహ్మణులు
వైదికి బ్రాహ్మణులు (వైదిక, వైదీకులు, వైదికులు, వైదీకి, వైదీకీ) తెలుగు మాట్లాడే స్మార్త బ్రాహ్మణులు లోని ఒక ఉపశాఖకు చెందినవారు. వీరు ముఖ్యంగా ఆది శంకరాచార్యులును ప్రధానంగా అనుసరిస్తారు, ఎక్కువగా ఆంధ్ర ప్రదేశ్ నందు కేంద్రీకృతమై ఉన్నారు. వైదికి అనే పేరు వేదాలు నుండి తీసుకున్నారు.
మరింత చదవండి
వర్గం:తెలుగు బ్రాహ్మణ సమాజం వర్గం:తెలుగు బ్రాహ్మణులు
118 (చలనచిత్రం)
వర్గం:భారతీయ సినిమాలు వర్గం:తెలుగు సినిమాలు
మద్దిల గంగాధరరావు
thumb|మద్దిల గంగాధరరావు మద్దిల గంగాధరరావు భారత స్వాతంత్ర్య సమరయోధుడు. కటక్లో సుభాష్ చంద్రబోస్ స్థాపించిన ఆజాద్ హింద్‌ఫౌజ్ లో సైనికుడిగా పనిచేశారు.
జీవిత విశెషాలు
ఆయన విశాఖపట్నం జిల్లా కోటవురట్ల శివారు మద్దిల గంగాధరరావులో 1915లో జన్మించారు. ఆయన దేశ స్వాతంత్ర్య సంగ్రామంలో చురుగ్గా పాల్గొన్నారు. 1937 లో కటక్‌లో నేతాజీ సుభాష్ చంద్రబోస్ స్థాపించిన 'ఆజాద్ హింద్‌ఫౌజ్'లో సైనికుడిగా పనిచేశారు. అనంతరం అహ్మదాబాద్‌లో మిలటరీలో చేరి రెండో ప్రపంచ యుద్ధంలో పాల్గొన్నారు. స్వాతంత్య్రానంతరం చైనా, పాకిస్థాన్‌లతో జరిగిన యుద్ధాల్లోనూ తన సేవలందించారు. 1967, 1971లలో రాష్ట్రపతి అవార్డులతో సహా మొత్తం 11 పురస్కారాలు అందుకున్నారు. 1974లో ఉద్యోగ విరమణ చేశారు.
ఇతర లింకులు
వర్గం:1915 జననాలు వర్గం:2016 మరణాలు వర్గం:విశాఖపట్నం జిల్లా స్వాతంత్ర్య సమర యోధులు వర్గం:ఆజాద్ హింద్ ఫౌజ్ సైనికులు
పడవల నారాయణరావు
పడవల నారాయణరావు ప్రముఖ చిత్రకారుడు.
వీరు 1949లో జన్మించారు. సెకండరీ విద్యను పూర్తిచేసిన వీరు మేనమామగారైన బిట్రా శ్రీనివాసరావు గారి వద్ద డ్రాయింగ్, పెయింటిగ్ లో శిక్షణ పొందారు. పిదప గొట్టుముక్కల కోటేశ్వరరావు గారి వద్ద అనేక మెళుకువలు నేర్చుకొన్నారు.
నారాయణరావుగారు స్వంత ఇంటివద్దనే "చిత్రకళా శిక్షణాలయం" స్థాపించి 25 సంవత్సరాలుగా ఉచితముగా దాదాపు 400 మంది బాలబాలికలకు, ఔత్సాహికులకు చిత్రలేఖనంలో శిక్షణ ఇచ్చారు. వీరివద్ద శిక్షణ పొందిన అనేకమంది వివిధ రంగాలలో పనిచేయుచూ కీర్తిప్రతిష్ఠలు పొందుచున్నారు.
వీరు చిత్రించిన అనేక భావచిత్రాలు ప్రముఖ దిన, వారపత్రికలలో ప్రచురితమైనాయి. మలయాళ స్వాములవారి నిలువెత్తు చిత్రం, హానిమన్, కెంట్, గాంధీ, రవీంద్రనాధ్ ఠాగూర్ మొదలైన తైలవర్ణ చిత్రాలు ప్రముఖమైనవి. వీరి ఊహాచిత్రాలలో శకుంతలను కణ్వముని అత్తవారింటికి పంపుట, కాలులో ముల్లు, సాగరతీరం, వసంతగానం, కలువకన్య, మేఘబాల, స్వాతిముత్యం, పల్లెపడుచు, మేలుకొలుపు, కుప్పనూర్పిడి, సంక్రాంతి లక్ష్మి మొదలైనవి మంచి పేరు తెచ్చాయి. జానపద సంప్రదాయ చిత్రాలు సుమారు 30 వరకు చిత్రించారు.
సన్మానాలు
రేపల్లెలో యునెస్కో క్లబ్ కన్వీనర్ శ్రీ భట్టు హరిబాబు అంతర్జాతీయ యునెస్కో క్లబ్ (ప్యారిస్) స్వర్ణోత్సవాల సందర్భంగా వీరికి "చిత్రకళాభూషణ" బిరుదును ప్రదానం చేసి, సత్కరించారు.
మూలాలు
వర్గం:చిత్రకారులు వర్గం:1949 జననాలు
కిష్కింద
సంస్కృత ప్రత్యయం 'వా' 'ఇతర' ను సూచిస్తుంది. అందువలన వానార అంటే 'ఇతర మానవులు'. 'మార్కటు' అనేది రామాయణ కాలంలో కోతిగా సూచించబడింది. వానర అనేపదం వాలి తమ్ముడు వనారరాజు సుగ్రీవుని (వనారా) రాజ్యాన్ని సూచిస్తుంది. తన స్నేహితుడైన హనుమంతుడి సహాయంతో ఆయన పరిపాలించిన రాజ్యం ఇదే.
ఈ రాజ్యం హంపికి సమీపంలో ఉన్న తుంగభద్ర నది (అప్పటి పంపా సరసు అని పిలుస్తారు) చుట్టూ ఉన్న ప్రాంతాలుగా గుర్తించబడింది. ఇది కర్ణాటకలోని కొప్పలు జిల్లాకు చెందినది. సుగ్రీవుడు హనుమంతుడితో రిష్యమూఖ అనే పేరుతో నదికి సమీపంలో ఉన్న పర్వతం మీద నివసించాడు. సుగ్రీవుడు బహిష్కరణ కాలంలో అదే పేరుతో పిలువబడింది.
రామాయణ కాలంలో (త్రెతా యుగం) ఈ ప్రాంతం మొత్తం వింధ్యా శ్రేణి నుండి దక్షిణ భారత ద్వీపకల్పం వరకు విస్తరించి ఉన్న దండకారణ్యం అని పిలువబడే దట్టమైన అడవిలో ఉంది. అందువలన ఈ రాజ్యం వనారుల రాజ్యంగా పరిగణించబడింది (సంస్కృతంలో దీని అర్థం 'వా' + 'నార్' అంటే 'ఇతర మానవులు' & "అటవీ మానవులు" కాదు ఎందుకంటే వాన్ + నార్ వన్నారు అయ్యారు, వానారు కాదు). మహాభారతపురాణం ఆధారంగా ద్వాపర యుగంలో యుధిష్ఠిర రాజసూయ యాగంలో భాగంగా సహదేవుడు తన దక్షిణ సైనికపోరాటం సందర్భంగా పాండవసోదరుడు సహదేవుడు ఈ రాజ్యాన్ని సందర్శించారని చెప్పబడింది.
మహాభారతం, రామాయణం పురాణాలలో మూలాలు
కిష్కింద గురించి రామాయణ ఇతిహాసంలో చాలా వివరంగా ప్రస్తావించబడింది. ఈ రాజ్యం గురించి కొంత ప్రస్తావన మహాభారతం పురాణంలో కూడా ఉంది.
సహదేవుడి విజయాలు
పాండవరాజు యుదిష్టరుడి రాజసూయ యాగంలో భాగంగా పాండవసైన్యాలకు ఆధిపత్యం వహిస్తూ సహదేవుడు (పాండవరాజు యుధిష్ఠరుడి తమ్ముడు) దక్షిణ ప్రాంతాలకు వచ్చారు.
సహదేవుడు వతాధిప రాజుకు తగ్గించబడ్డాడు. తరువాత ఆయన పులిందుల (దక్షిణాన పులిందులు, ఉత్తర పులిందులు కూడా చూడండి) ను ఓడించి, ఆపై దక్షిణ దిశగా వెళ్ళాడు. ఆ తరువాత ఆయన పాండ్యరాజు (పాండ్యా?)తో ఒక రోజు మొత్తం పోరాడాడు. సుదీర్ఘ సాయుధవీరుడు ఆ చక్రవర్తిని ఓడించిన తరువాత దక్షిణం వైపుకు వెళ్ళిన సమయంలో ఆయన కిష్కింధ ప్రసిద్ధ గుహలను చూశాడు. ఆ ప్రాంతంలో వానర-రాజులు మైందుడు, ద్వివిదాతో ఏడు రోజులు పోరాడాడు. అయితే ఆ ప్రముఖ రాజులు ముఖాముఖి పోరాటంలో అలసిపోకుండా సహదేవుడి యుద్ధంతో సంతృప్తి చెందారు. ఆనందంగా కురు యువరాజును ఉద్దేశించి వారు ఇలా అన్నారు - "పాండు కుమారులలో పులి, ఇక్కడ నుండి వెళ్ళండి, మా అందరి నుండి కప్పం తీసుకోండి. గొప్ప తెలివితేటలు కలిగి ఉన్న యుధిష్ఠిర రాజు యాగం అడ్డంకులు లేకుండా సాధించనివ్వండి . " వారందరి నుండి ఆభరణాలు, రత్నాలను తీసుకొని ఆ మహావీరుడు మహిష్మతి నగరం వైపు వెళ్ళాడు. అక్కడ ఆయన నీలా రాజుతో పోరాడాడు.
రామాయణంలో రామచరిత
మహాభారతం కొన్ని అధ్యాయాలలో రామాయణ ఇతిహాసం క్లుప్తంగా వివరించబడింది.
వానరరాజు వాలి (రామాయణం)ని రాముడు చంపిన తరువాత రాజు తమ్ముడు సుగ్రీవుడు కిష్కింధను తిరిగి పొందాడు. రాముడు అదే సమయంలో అందమైన మాల్యవంత పర్వతాలలో (ఒక పర్వత శ్రేణి, ఆంధ్రప్రదేశు, తమిళనాడులలో) నాలుగు నెలలు నివసించాడు. సుగ్రీవుడు ఆరాధించేవాడు.
రాముడు సుగ్రీవుడిని అటవీ-రాజ్యం కిష్కింధ్య పాలకుడుగా సింహాసనం మీద నియమించాడు. వానరరాజు (అటవీ నివాసులు) గా పేర్కొనబడ్డాడు. అటవీ కోతులు, ఎలుగుబంట్లు వారికి విధేయత ప్రదర్శించి ఉండాలి.
రాముడు రాక్షసరాజు రావణుడిని యుద్ధంలో చంపి, రావణ తమ్ముడు విభీషణుడిని లంకా సింహాసనం మీద పట్టాభిషిక్తుడిని చేసాడు. ఆ విధంగా ఆయన తన భార్య సీతను రావణుడి బారి నుండి రక్షించి తిరిగి పొందాడు. తరువాత ఆయన లంకను విడిచిపెట్టి, రాజు సుగ్రీవుడితో కలిసి కిష్కింధలో తిరిగి ప్రవేశించాడు. కిష్కింధ వద్దకు చేరుకున్న ఆయన పాత రాజు వాలి కుమారుడు అంగదుడిని ఆ రాజ్యానికి యువరాజుగా నియమించాడు. ఆ తరువాత ఆయన తన సొంత రాజధాని నగరం కోసల రాజ్యానికి చెందిన అయోధ్యకు బయలుదేరాడు. వానరరాజు వాలి భయంతో సుగ్రీవుడు, హనుమంతుడితో తమ ప్రవాసాన్ని గడిపిన ఋష్యమూక (రిస్యముకా) అనే పర్వతం గురించి ప్రస్తావించబడింది.
మహాభారతంలో మూలాలు
పురాణ భారతదేశంలోని అన్యదేశ తెగలలో ఒకటైన వానరులను మహాభారతం అనే పురాణంలో వర్ణించారు.
అలాంటి ఇతర గిరిజనులతో వారి బంధుత్వం వివిధ గ్రంథాలలో సూచించబడింది. రాక్షసులు, యక్షులు, వానరులు, కిన్నెరలు (ఈ నలుగురు పులస్త్య ఋషితో ముడిపడి ఉన్నారు), కింపురుషులు (సగం పురుషులు, సగం గుర్రం), సలాభాలు (సీతాకోకచిలుక లాంటి జీవులు-పాశ్చాత్య పురాణాలలో దేవదూతలు లేదా యక్షిణులు), వాలఖిల్యులు (ది సూర్యుని కదలికల అనుచరులు) (చివరి ముగ్గురు పులాహా ఋషితో అనుసంధానించబడ్డారు) బంధుత్వం ఉన్నట్లు పేర్కొన్నారు.
ఇతిహాసంలోని అనేక ప్రదేశాలలో వీరిలో ఒకరు లేదా ఈ తెగలలో కొంతమందితో పాటు వారు ప్రస్తావించబడ్డారు.
వానర భూభాగాలు
దక్షిణ భారతదేశం కలిగిన భూభాగాలలో వానర జనాభా అత్యధికంగా ఉంది. అయినప్పటికీ అవి హిమాలయాల అడవులలో కూడా కనుగొనబడ్డాయి (3-144,157). భీముడు తన సంచారాలలో వనరాధిపతి హనుమంతుని గాంధమదాన పర్వతాలలో (హిమాలయాలలో) అరటి తోటలో ఎత్తైన రాతి స్థావరం మీద చూశాడు.
మూలాలు
వర్గం:రామాయణం
1698
1698 గ్రెగోరియన్‌ కాలెండరు మామూలు సంవత్సరం.
మూలాలు
*
వైదికి వెలనాడు
చరిత్ర
వైదికి వెలనాడు ఆధిపత్యం సూచన 12 వ శతాబ్దం నుండి ప్రారంభం నుండి మొదలవుతుంది. వైదికి వెలనాడు బ్రాహ్మణులు బ్రహ్మ నాయుడుతో పలనాడు యుద్ధంలో పాల్గొన్నారు. విజయనగర సామ్రాజ్యము రాజు కృష్ణదేవరాయలు యోధుల కొరకు రోజూ ఆచారాలు జరుపుటకు గోల్కొండ, గుల్బర్గా, అహ్మద్ నగర్, బీజాపూర్ ప్రాంతాలకు చెందిన దక్కన్ బహమనీ సుల్తానులకు వ్యతిరేకంగా జరిగిన యుద్ధాలు సమయంలో 2000 మంది పైగానే బ్రాహ్మణులను నియమించడం జరిగింది. ఈ బ్రాహ్మణ కుటుంబాలు, సుమారుగా 1556 ఎ.డి. సంవత్సరము ప్రాంతంలో తళ్ళికోట యుద్ధంలో శ్రీ కృష్ణదేవ రాయలు అల్లుడు అయిన రామ రాయలు ఓటమి తర్వాత హస్తసాముద్రికం, జ్యోతిషశాస్త్రం, నిత్య కర్మ, వివాహం, మరణం వంటి సేవలు అందిస్తూ తమిళనాడు లోని వివిధ ప్రాంతాలలో స్థిరపడ్డాయి.
ప్రస్తుత కాలం
స్మార్త సంప్రదాయం లోని తెలుగు మాట్లాడే పూజారులు చాలామంది ఈ శాఖకు చెందినవారు, అయితే, ఈ తెగ ప్రజలు ఇతర వృత్తులను కూడా ఎంచుకున్నారు.
మరింత చదవండి
వర్గం:తెలుగు బ్రాహ్మణ సమాజం వర్గం:తెలుగు బ్రాహ్మణులు
తుపాకీ(సినిమా)
thumb|ఎఆర్ మురగదాస్ తుపాకీ ఎఆర్ మురుగదాస్ రచన, దర్శకత్వం వహించిన 2012 భారతీయ తమిళ- భాషా యాక్షన్ థ్రిల్లర్ చిత్రం. ఇందులో విజయ్, కాజల్ అగర్వాల్ ప్రధాన పాత్రల్లో నటించగా, విద్యుత్ జమ్వాల్ ప్రతినాయకుడిగా నటించారు. జయరామ్, సత్యన్ సహాయక పాత్రల్లో కనిపిస్తారు. ఎస్.తను నిర్మించిన ఈ చిత్రంలో హారిస్ జయరాజ్ సంగీతాన్ని స్వరపరిచారు, సంతోష్ శివన్  సినిమాటోగ్రఫీ, ఎ. శ్రీకర్ ప్రసాద్ ఎడిటింగ్ చేశారు. ముంబైకి చెందిన ఒక కుటుంబానికి చెందిన ఒక భారతీయ ఆర్మీ అధికారి ఒక ఉగ్రవాద గ్రూపును కనుగొని నాశనం చేసి, దాని ఆధ్వర్యంలో గుఢచారులను చైతన్య రహితం చేయాలనే కథ ఈ కథ చుట్టూ తిరుగుతుంది.
తుపాకీ చిత్రం జనవరి 2012 లో నిర్మాణాన్ని ప్రారంభించింది, కొన్ని పాట సన్నివేశాలు మినహా ఎక్కువగా ముంబైలో చిత్రీకరించబడింది. దీపావళి పండుగ సమయంలో ఈ చిత్రం 13 నవంబర్ 2012 న విడుదలైంది. చిత్రం విడుదలైన 11 రోజుల్లో  ₹ 1 బిలియన్లు  పైగా వసూలు చేసి అనుకూల సమీక్షలను అందుకుంది, ఒక పెద్ద వాణిజ్య విజయం సాధించింది. ఇదే పేరుతో తెలుగులో కూడా విడుదలైంది. తుపాకీ చిత్రం పదహారు నామినేషన్ల నుండి ఆరు విజయ్ అవార్డులను గెలుచుకుంది, ఉత్తమ చిత్రం (తమిళం), ఉత్తమ దర్శకుడు (తమిళం), ఉత్తమ నటుడు (తమిళం) సహా ఏడు సౌత్ ఫిలింఫేర్ అవార్డులకు విజయ్ ఎంపికయ్యాడు. ఈ చిత్రాన్ని మురుగదాస్ హిందీ లో హాలిడే: ఎ సోల్జర్ ఈజ్ నెవర్ ఆఫ్ డ్యూటీ అనే పేరుతో 2014 లో పునర్నిర్మించాడు, అయితే అదే సంవత్సరంలో బాబా యాదవ్ బెంగలిలో గేమ్:హి ప్లేస్ టు విన్ అనే పేరుతో పునర్నిర్మించాడు.
జూలై 2011 లో, విజయ్, ఎఆర్ మురుగదాస్ అప్పటి సంబంధిత ప్రాజెక్టులైన వేలాయుధం, 7 ఆం అరివులను పూర్తి చేసిన తరువాత ఒక యాక్షన్ చిత్రం చేయడానికి సహకరిస్తారు. విజయ్ తండ్రి ఎస్.ఐ.చంద్రశేఖర్ మొదట్లో ఈ చిత్రాన్ని నిర్మించబోయాడు, కాని ఎస్.తను చివరికి బాధ్యతలు స్వీకరించారు, దీనిని తన బ్యానర్ వి క్రియేషన్స్ లో నిర్మించారు. మొదట్లో ఈ చిత్రానికి మలై నెరతు మజైతులి  అనే శీర్షిక ఉన్నప్పటికీ,డిసెంబర్ 2011 లో తుపాకీ అను  కొత్త శీర్షిక వెల్లడైంది. తన రెగ్యులర్ ఎడిటర్ ఆంథోనీ, ఆర్ట్ డైరెక్టర్ రాజీవన్‌కు బదులుగా, మురుగదాస్ ఆ స్థానాలకు ఎ. శ్రీకర్ ప్రసాద్, తోటా తరణిని ఎన్నుకున్నారు. సంతోష్ శివన్‌ను సినిమాటోగ్రాఫర్‌గా నియమించారు.
కింగ్ ఫిషర్ క్యాలెండర్ మోడల్ ఏంజెలా జాన్సన్ విజయ్ తో చెన్నైలో శివన్ చేత క్లుప్త ఫోటోషూట్లో పాల్గొన్నప్పటికీ, కాజల్ అగర్వాల్ చివరికి కధానాయిక పాత్రలో ధృవీకరించబడింది,  అక్షర గౌడ ప్రత్యేక పాత్రలో నటించారు. గౌతమ్ కురుప్ గూఢచారిగా ఎంపికయ్యాడు, అదే సమయంలో బిల్లా II చిత్రీకరణలో ఉన్న విద్యుత్ జమ్వాల్ ప్రధాన ప్రతినాయకుడిగా నటించనున్నాడు. జనవరి 2012 లో సత్యన్ ఈ చిత్రంలో పాల్గొన్నట్లు ధృవీకరించారు,, మలయాళ నటుడు జయరామ్ మరుసటి నెలలో తన ఉనికిని ధృవీకరించారు. ఏప్రిల్ 2012 లో, మురుగదాస్ తాను తెరపై కనిపిస్తానని ధృవీకరించాడు. చివరికి "గూగుల్ గూగుల్" పాటలో అతిధి పాత్రలో మురుగదాస్ వెల్లడైయ్యాడు, అక్కడ శివన్ కూడా అతిధి పాత్రలో నటించాడు. దుబాయ్ ఆధారిత మలయాళీ ఆర్థోడాంటిస్ట్ ప్రశాంత్ నాయర్ కూడా చిన్న ముఖ్యమైన పాత్ర పోషించడానికి సంతకం చేశారు, ఇది తమిళ సినిమాల్లో తన మొదటి నటనా చిత్రంగా నిలిచింది. జాకీర్ హుస్సేన్, మనోబాల, రణీష్, మీనాక్షి, శంకర్ నారాయణన్ దీప్తి నంబియార్, అనుపమ కుమార్, కొత్తగా వచ్చిన ఎండి ఆసిఫ్, సంజనా, మంగళ రాధాకృష్ణన్, సుప్రియా  ఇతర సహాయక పాత్రలలో నటించారు.
మూలాలు
వర్గం:భారతీయ సినిమాలు వర్గం:2012 తెలుగు సినిమాలు వర్గం:తమిళ అనువాద చిత్రాలు వర్గం:కాజల్ అగర్వాల్ నటించిన సినిమాలు
శరణ్ కౌర్
శరణ్ కౌర్,  పంజాబీ సినిమా నటి. 2019లో వచ్చిన ముండా ఫరీద్‌కోటియా అనే పంజాబీ సినిమాలో ప్రధాన మహిళా పాత్రను పోషించింది.
సరయు
సరయు నది, ఉత్తరాఖండ్‌లో ఉద్భవించి ఉత్తర ప్రదేశ్ గుండా ప్రవహించే నది. ఇది శారదా నది ఉపనది.వేదాలలో, రామాయణంలో ఈ నది ప్రస్తావించబడింది. ఇది గంగానదికి ఉపనది. ఇది అయోధ్య పట్టణాన్ని ఆనుకొని ప్రవహిస్తుంది. ఈ నదిలోనే శ్రీరామలక్ష్మణులు మునిగి అవతారాలు చాలించారని నమ్ముతారు.ఈ నదిని గోగ్రానది అని కూడా అంటాు.ఈ నది బీహార్ లోని రావెల్గంజ్ వద్ద గంగా నదిలో కలుస్తుంది.
శరణ్ కౌర్
ప్రారంభ జీవితం
శరణ్ కౌర్, పంజాబ్ లోని గురుదాస్‌పూర్‌లో జన్మించింది. చండీగఢ్‌లోని పంజాబ్ యూనివర్సిటీలో చదువుకుంది.
సరయు
ప్రవాహ తీరు
సరయు నది ఉత్తరాఖండ్ జిల్లా బాగేశ్వర్ జిల్లాకు ఉత్తరాన ఉన్న సర్ముల్ (లేదా సర్మూల్) వద్ద నంద కోట్ శిఖరం దక్షిణాన ఏటవాలుగా వుండే ప్రాంతంలో నది ఉదృత పెరుగుతుంది.ఇది కుమావున్ హిమాలయాల గుండా ప్రవహిస్తుంది, పంచేశ్వర్ వద్ద శారదా నదిలోకి ప్రవహించే ముందు కప్కోట్, బాగేశ్వర్, సెరాఘాట్ పట్టణాల గుండా వెళుతుంది.
శరణ్ కౌర్
మోడలింగ్
2015లో ముంబైకి వెళ్ళిన శరణ్, మొదటగా తాప్కీ ప్యార్ కి, సావిత్రి దేవి కాలేజ్ &హాస్పిటల్‌ వంటి టీవీ సీరియల్స్ లో నటించింది. పిటిసి పంజాబీ ఫిల్మ్ అవార్డ్స్ 2020లో ఉత్తమ తొలి నటి అవార్డును కూడా అందుకుంది.
బయటి లింకులు
వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
సరయు
శబ్దవ్యుత్పత్తి శాస్త్రం
సరయు పేరు సంస్కృత మూలం సర్ "ప్రవహించే" స్త్రీలింగ ఉత్పన్నం. పురుష, సరయు- అంటే "గాలి" అనగా "ప్రసారం చేసేది" అనే అర్థాన్ని సూచిస్తుంది.
వెలుపలి లంకెలు
వర్గం:రామాయణం
ఫ్యాన్
ఫ్యాన్ అనేది సాధారణంగా గాలి వంటి వాయు ప్రవాహాన్ని సృష్టించుకోవడానికి ఉపయోగించే ఒక యంత్రం. ఫ్యాను ఇరుసుకుండ వద్ద వానెస్ లేదా బ్లేడ్స్ కలిగి భ్రమణంచెందే అమరిక కలిగి ఉంటుంది. బ్లేడ్స్, హబ్ భ్రమణం చెందే దళాన్ని ఇంపెల్లర్, రోటర్, లేదా రన్నర్ అంటారు. ఈ ఫ్యానుకున్న రెక్కల ద్వారా గాలి ప్రవాహాన్ని నిర్దేశించవచ్చు. అధిక ఫ్యాన్లు ఎలక్ట్రిక్ మోటార్ల ద్వారా పనిచేస్తాయి, అయితే వీటిని పనిచేయించడానికి హైడ్రాలిక్ మోటార్లు, అంతర్గత దహన యంత్రాలు సహా ఇతర సదుపాయాలను ఉపయోగించుకోవచ్చు.
సీలింగ్ ఫ్యాన్
ఇంటి పై కప్పు లోపలి భాగంన గాలి కొరకు బిగించబడిన సాధనమునే పైకప్పు పంఖా లేదా సీలింగ్ ఫ్యాన్ అంటారు. దీనిని సాధారణంగా గది మధ్య భాగంలో బిగిస్తారు. ఫ్యాన్ కు మధ్య భాగంన ఉన్న ఇరుసుకు రెక్కలు బిగించబడి ఉంటాయి. పంఖా లోపల ఉన్న విద్యుత్ యంత్రంకు విద్యుచ్చక్తిని అందిచడం ద్వారా పంఖా కు బిగించిబడిన రెక్కలు గిర్రున తిరగడం వలన గది మొత్తం గాలిని విస్తరింప జేస్తుంది. ముఖ్యంగా పైకప్పు పంఖాకు మూడు నుంచి ఐదు రెక్కలు బిగించబడి ఉంటాయి.
వర్గం:ఫ్యాన్స్
2017లో విడుదలైన తెలుగు చలన చిత్రాల జాబితా
2017లో విడుదలైన తెలుగు చలన చిత్రాల జాబితా
బాక్సాఫీసు వసూళ్ళు
2017లో ప్రపంచవ్యాప్తంగా అతి ఎక్కువ బాక్సాఫీసు వసూళ్ళు సాధించిన తెలుగు సినిమాలు, వాటి వసూళ్ళు (రూపాయల్లో) ఇలా ఉన్నాయి:
References
వర్గం:2017 తెలుగు సినిమాలు
రాజు (పేరు)
రాజు అనునది ధర్మసింధు అను సాహిత్యం ప్రకారం రాజులు కులాల్లో పేర్ల చివర ఉండే గౌరవ నామము.రాజు పేరు భారతదేశంలోని తెలుగు రాష్ట్రంలో భట్ట రాజులు,విజయనగరం పూసపాటి గజపతి రాజులు,వంటి కులాలు పేరు చివర రాజు ధరించుకుంటారు. ఇది రాజవంశస్తులు బిరుదు. ఆధునిక యుగంలో రాజు అను నామము బ్రాహ్మణులు కులాలవారు కూడా   చేర్చుకోవడం జరుగుచున్నది.
అర్థం
రాజు, సంస్కృత శీర్షిక రాజా యొక్క తెలుగు భాషా రూపాంతరం, ఇది చక్రవర్తి లేదా రాచరిక పాలకుడికి ఒక బిరుదు.
మూలాలు
వర్గం:క్షత్రియులు వర్గం:కులాలు
సురేష్ చవాన్కే
ప్రారంభ జీవితం, వృత్తి
సురేశ్ చవాన్కే తాను రాష్ట్రీయ స్వయంసేవక్ సంఘ్‌ కు 3 సంవత్సరాల వయస్సు నుండి దాని వేడుకలకు హాజరుకావడం ప్రారంభించినప్పటి నుండి దాని సభ్యునిగా పేర్కొన్నాడు. ఆర్‌ఎస్‌ఎస్ సభ్యుడిగా, ఆర్‌ఎస్‌ఎస్ అనుకూల వార్తాపత్రిక తరుణ్ భారత్ రిపోర్టర్‌గా పనిచేశాడు. పూర్తిస్థాయి రిపోర్టర్‌గా మారకముందు ఆర్‌ఎస్‌ఎస్‌లో అనేక బాధ్యతలు నిర్వహించాడు. అతను 2005లో పూణేలో సుదర్శన్ న్యూస్ ఛానెల్‌ని ప్రారంభించాడు, తరువాత దానిని నోయిడాకు మార్చాడు. ఆయన ప్రస్తుతం సుదర్శన్ న్యూస్‌కు చైర్మన్, మేనేజింగ్ డైరెక్టర్, ఎడిటర్ ఇన్ చీఫ్‌గా ఉన్నాడు. అతను బిందాస్ బోల్ షోను హోస్ట్ చేస్తున్నాడు.
చట్టపరమైన సమస్యలు
నవంబర్ 2016లో సుదర్శన్ న్యూస్ ఛానెల్ మాజీ ఉద్యోగినిపై అత్యాచారం చేశాడని ఆరోపిస్తూ సురేష్ చవాన్కేపై నోయిడా పోలీసులకు ఎఫ్ఐఆర్ నమోదైంది. అతనిపై IPCలోని 11 సెక్షన్ల కింద పోలీసులు బుక్ చేశారు; పోలీసులు కేసును పరిశోధించారు కానీ జనవరి 2017లో పోలీసులు దాఖలు చేసిన ముగింపు నివేదిక ప్రకారం అభియోగాలు రుజువు కాలేదు. అఖిల భారతీయ సంత్ పరిషత్ కన్వీనర్ యతి నర్సింహానంద్ సరస్వతి, ఫిర్యాదుదారు జిహాదిస్ట్ ఎలిమెంట్స్ ప్రభావానికి లోనయ్యారని ఆరోపిస్తూ తమ వద్ద దృఢమైన ఆధారాలు ఉన్నాయని, అయితే మీడియాకు వెల్లడించలేనని పేర్కొన్నా డు. అతను 'హిందూ వాదం' కోసం నిలబడినందున అతను బలిపశువు అయ్యాడని అనేక సంస్థలు ఆరోపించాయి.
ఏప్రిల్ 2017లో, రెండు వర్గాల మధ్య మత విద్వేషాలను రెచ్చగొట్టినందుకు చవాన్కేపై కేసు నమోదు చేయబడింది, తరువాత అరెస్టు చేయబడింది. ఉత్తరప్రదేశ్ వాసులు చవాన్కే హోస్ట్ చేసిన సుదర్శన్ న్యూస్ షో ‘బిందాస్ బోల్’పై ఫిర్యాదు నమోదు చేశారు, మతపరమైన అసమ్మతిని, మత సమూహాల మధ్య శత్రుత్వాన్ని ప్రోత్సహించే కార్యక్రమాలను ప్రసారం చేశారని ఆరోపించారు. తదనంతరం, చవాన్కేపై వివిధ IPC సెక్షన్ల కింద కేసు నమోదు చేయబడింది, కేబుల్ టెలివిజన్ నెట్‌వర్క్ (నియంత్రణ) చట్టం, 1955లోని సెక్షన్ 16 కూడా అమలు చేయబడింది. బెయిల్‌పై విడుదలైన తర్వాత, ఇది "మీడియాను అణిచివేసేందుకు, బెదిరించే ప్రయత్నం" అని అతను పేర్కొన్నాడు.
2018లో, అతను జనాభా నియంత్రణపై సందేశం ఇచ్చేందుకు భారత్ బచావ్ ర్యాలీని ప్రారంభించాడు. ఈ కార్యక్రమం వల్ల శాంతిభద్రతల సమస్యలు తలెత్తాయని పేర్కొంటూ హైదరాబాద్ పోలీసులు ర్యాలీని అడ్డుకున్నారు. తరువాత, టి. రాజా సింగ్ హామీతో యాత్ర కొనసాగింది, AIMIM చీఫ్ అసదుద్దీన్ ఒవైసీ ఒత్తిడి కారణంగా యాత్ర ఆగిపోయిందని వారు ఆరోపించారు.
మూలాలు
వర్గం:పాత్రికేయులు
భూమిక:ద రోల్
భూమిక, 1977 నవంబరు 11న విడుదలైన హిందీ సినిమా. షెమరూ మూవీస్ బ్యానరులో లలిత్ ఎం. బిజ్లానీ, ఫ్రెని వారియావా నిర్మాణంలో శ్యామ్ బెనగళ్ దర్శకత్వం వహించిన ఈ సినిమాలో స్మితా పాటిల్, అమోల్ పాలేకర్, అనంత్ నాగ్, నసీరుద్దీన్ షా, అమ్రీష్ పురి తదితరులు నటించారు.
ఈ సినిమా జాతీయ ఉత్తమ నటి (స్మితా పాటిల్), జాతీయ ఉత్తమ స్క్రీన్ ప్లే విభాగాల్లో భారత జాతీయ చలనచిత్ర పురస్కారాలు, ఉత్తమ చిత్రం విభాగంలో ఫిల్మ్‌ఫేర్ అవార్డులను గెలుచుకుంది. ఈ సినిమా 1978 కార్తేజ్ ఫిల్మ్ ఫెస్టివల్, చికాగో ఫిల్మ్ ఫెస్టివల్‌లో ప్రదర్శించబడింది. అక్కడ ఈ సినిమాకు గోల్డెన్ ఫలకం 1978 లభించింది. 1986లో అల్జీరియాలోని ఫెస్టివల్ ఆఫ్ ఇమేజెస్‌కు కూడా ఆహ్వానించబడింది.
నిర్మాణం
ఈ సినిమా మహారాష్ట్ర ప్రాంత నేపథ్యంలో రూపొందింది. బెనగల్ మునుపటి సినిమాలు ఆంధ్రా ప్రాంత నేపథ్యంలో ఉండేవి. ఈ ప్రాంతం గురించి తెలియని కారణంగా, స్క్రిప్ట్ సహ-రచన కోసం స్క్రీన్ రైటర్, నాటక రచయిత గిరీష్ కర్నాడ్‌ ని తీసుకున్నాడు. నాటకరంగ దర్శకుడు, నాటక రచయిత సత్యదేవ్ దూబే సంభాషణలు రాశాడు. నాన్-లీనియర్ కథనంతో పాటు, ఈ సినిమా కథలో కథ విధానాన్ని ఉపయోగించింది.
నటి 22 ఏళ్ల స్మితా పాటిల్ సినిమారంగానికి కొత్తగా వచ్చింది. ప్రారంభంలో ఈ పాత్ర చాలా కష్టంగా అనిపించింది. అయినప్పటికి దానిని సమర్థవంతంటా పోషించి, జాతీయ ఉత్తమ నటి అవార్డును అందుకుంది. నేడు తన కెరీర్‌లో అత్యుత్తమ నటనలలో ఒకటిగా పరిగణించబడుతోంది.
వేదవతి
వేదవతి రామాయణంలో సీత పూర్వజన్మపు పతివ్రత. ఈమెను లక్ష్మీదేవి అవతారంగా భావిస్తారు.
ఈమె బ్రహ్మర్షి కుశధ్వజుడు, మాలావతి దంపతుల కుమార్తె. ఈమె జన్మించినప్పుడు వేదధ్వని వినిపించెను. అందువలన ఈమెకు వేదవతి అని పేరుపెట్టిరి. ఈమెను విష్ణుమూర్తి కే యిచ్చి వివాహము చేయవలెనని కోరుతూ ఎంతటి రాజులకు ఇవ్వలేదు. విష్ణుమూర్తిని భర్తగా పొందడానికి ఈమె తపస్సు చేయుచుండెను. ఆకాశ మార్గమున పోతూ రావణుడు ఈమెను చూచి అందానికి మోహించాడు. తనను పరిణయము చేసుకొమ్మని కోరెను. కానీ వేదవతి తిరస్కరించింది. అందులకు రావణుడు మోహంతో ఆమెను చేపట్టబూనెను. వేదవతి యోగాగ్నిలో దూకి భస్మమయ్యెను.
తర్వాత జన్మమున ఈమె లంకలోనే ఒక పద్మమున జన్మించెను. కానీ జ్యోతిష్యులామె లంకకు అరిష్ట సూచకమని చెప్పుటవలన ఆమెను ఒక పెట్టెలో పెట్టి సముద్ర మద్యములో విడిచిరి. ఆమె మిథిలా నగరములో జనకునికి దొరికి సీతగా పేరొంది, శ్రీరామునికి భార్యగా రావణ సంహారానికి కారణభూతమయ్యెను.
మూలాలు
వర్గం:రామాయణం వర్గం:పురాణ పాత్రలు
బిందు నానుభాయ్ దేశాయ్
బిందు నానుభాయ్ దేశాయ్ (జననం జనవరి 17) గుజరాత్ రాష్ట్రానికి చెందిన సినిమా నటి, నృత్యకారిణి. తన నాలుగు దశాబ్దాల సినిమా కెరీర్‌లో 160కి పైగా సినిమాల్లో నటించి, ఏడు ఫిల్మ్‌ఫేర్ అవార్డు లకు నామినేట్ అయింది. 1970లో వచ్చిన కటి పతంగ్ సినిమాలో షబ్నమ్ పాత్రకు, ప్రేమ్ చోప్రా సరసన బిందు నటించిన సినిమాలతో గుర్తుండిపోతుంది.
జననం
బిందు 1941, ఏప్రిల్ 17న సినీ నిర్మాత నానుభాయ్ దేశాయ్ - జ్యోత్స్న దంపతులకు గుజరాత్‌ రాష్ట్రం, వల్సాద్ జిల్లాలోని హనుమాన్ భాగదా అనే చిన్న గ్రామంలో జన్మించింది. 1954లో 13 ఏళ్ళ వయసులో బిందు తండ్రి మరణించగా, పెద్దకూతురు కావడంతో కుటుంబ పోషణ బాధ్యతనంతా బిందు స్వీకరించింది.
సినిమారంగం
1962లో సినిమారంగంలోకి ప్రవేశించిన బిందు, అన్పధ్‌ అనే సినిమాలో తొలిసారిగా నటించింది. 1969లో ఇత్తెఫాక్, దో రాస్తే సినిమాలలో నటించగా ఆ రెండు సినిమాలు బాక్సాఫీస్ వద్ద విజయాన్ని సాధించాయి. అంతేకాకుండా బిందు ఆ రెండు సినిమాలలో తన నటనకు ఫిల్మ్‌ఫేర్ అవార్డుకు మొదటిసారిగా నామినేషన్లను అందుకుంది.
1972లో దస్తాన్‌ సినిమాలో నటించి, మూడవసారి ఫిల్మ్‌ఫేర్ అవార్డుకు నామినేట్ అయింది. 1973 అభిమాన్‌ సినిమాలో నటించగా, ఆ సినిమా కూడా బాక్సాఫీస్ వద్ద మరో విజయాన్ని సాధించడంతోపాటు నాలుగవసారి ఫిల్మ్‌ఫేర్ కు నామినేషన్‌ని అందుకుంది. ఆ తర్వాత 1974లో హవాస్, ఇంతిహాన్‌ సినిమాలలో నటించింది. ఈ రెండు సినిమాలు కూడా వాణిజ్యపరంగా విజయవంతమవడంతోపాటు మరో రెండు ఫిల్మ్‌ఫేర్ నామినేషన్లను అందుకుంది. 1976లో అర్జున్ పండిట్‌ సినిమాలో నటించి, ఫిల్మ్‌ఫేర్ అవార్డుకు చివరి నామినేషన్‌ను అందుకుంది.
బయటి లింకులు
వర్గం:1941 జననాలు వర్గం:జీవిస్తున్న ప్రజలు వర్గం:కన్నడ సినిమా నటీమణులు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:గుజరాతీ సినిమా నటీమణులు
మహికా శర్మ
మహికా శర్మ, అస్సామీ సినిమా నటి, మోడల్. అందాల పోటీలో పాల్గొని మిస్ టీన్ నార్త్ఈస్ట్ టైటిల్ కూడా గెలుచుకుంది. టెలివిజన్ సీరియల్స్‌లో కూడా నటించింది. ఎఫ్ఐఆర్ అనే టీవి కార్యక్రమంలో, ''మిస్టర్ జో బి. కార్వాల్హో'' సినిమాలో నటించింది.
జననం
మహికా 1944, జూలై 26న హర్యానా రాష్ట్రంలో జన్మించింది.
సేవా కార్యక్రమాలు
మహికా శర్మ తన సేవా కార్యక్రమాలలో భాగంగా సెక్స్ వర్కర్ల పునరావాసానికి సంబంధించి సహాయం చేస్తోంది. రాష్ట్ర సంస్కృతి, సంప్రదాయాన్ని అభివృద్ధి చేయడానికి కూడా కృషి చేస్తోంది.
బయటి లింకులు
వర్గం:1994 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:అస్సామీ సినిమా నటీమణులు వర్గం:అస్సాం మహిళలు
సతీష్ ధావన్ అంతరిక్ష కేంద్రం
సతీష్ ధావన్ అంతరిక్ష కేంద్రం (సతీష్ ధావన్ స్పేస్ సెంటర్ - SDSC) లేదా షార్ (శ్రీహరికోట రేంజ్ - SHAR) ఇస్రో నిర్వహణలో ఉన్న ఉపగ్రహ ప్రయోగ కేంద్రం. ఇది ఆంధ్రప్రదేశ్‌లో పులికాట్ సరస్సు- బంగాళాఖాతాల నడుమ శ్రీహరికోట అనే ద్వీపంలో సుమారు 175 చదరపు కిలోమీటర్ల మేర విస్తరించి ఉంది. మొదట్లో షార్ గా పిలవబడిన ఈ కేంద్రాన్ని 2002 నుంచి మాజీ ఇస్రో ఛైర్మన్ సతీష్ ధావన్ పేరు మీదుగా సతీష్ ధావన్ స్పేస్ సెంటర్ అని పిలుస్తున్నారు. భూమధ్యరేఖకు దగ్గరగా ఉండడం, ఇస్రో ఈ స్థలాన్ని ఎంచుకోవడానికి ఒక కారణం. రాకెట్ ప్రయోగ కేంద్రం భూమధ్య రేఖ కు ఎంత దగ్గరగా ఉంటే భూమ్యాకర్షణను అధిగమించి పైకి వెళ్ళేందుకు రాకెట్‌కు అంత తక్కువ ఇంధనం ఖర్చౌతుంది. సరిగ్గా భూమధ్య రేఖ పైన అత్యంత తక్కువ ఇంధనం ఖర్చౌతుంది. శ్రీహరికోట 13 డిగ్రీల 43 సెకండ్ల అక్షాంశం మీద ఉంది. భౌగోళికంగా, సాంకేతికంగా, ప్రపంచంలోనే ప్రథమ స్థానంలో ఉన్న ఫ్రెంచి గయానాలోని కౌరు రాకెట్ ప్రయోగ కేంద్రం కేవలం ఏడు డిగ్రీల అక్షాంశంపై ఉండగా, శ్రీహరికోట కేంద్రం భూమధ్య రేఖకు అత్యంత దగ్గరగా ఉన్న కేంద్రాల్లో ప్రపంచంలో రెండో స్థానంలో ఉంది.
2021 ఆగస్టు నాటికి ఈ కేంద్రం నుంచి 689 ప్రయోగాలు జరిగాయి. ఇందులో 79 కృత్రిమ ఉపగ్రహాలు (శాటిలైట్లు), 539 రాకెట్లు ఉన్నాయి.
చరిత్ర
1969 లో శ్రీహరికోట రాకెట్ కేంద్రంగా ఎంపికయింది. శ్రీహరికోట పేరు మీదుగా దానికి SHAR అని విక్రం సారాభాయ్ నామకరణం చేశాడు. 1971 అక్టోబరు 9న రోహిణి-125 సౌండింగ్ రాకెట్ ను ప్రయోగాత్మకంగా పరీక్షించడంతో కేంద్రం కార్యకలాపాలు మొదలయ్యాయి. 1969-1979 మధ్యలో ఈ కేంద్రంలో ఉపగ్రహ ప్రయోగం చేసేముందు జరపవలసిన పరీక్షలు చేసేందుకు అవసరమైన సౌకర్యాల ఏర్పాటుతో వేగంగా అభివృద్ధి చెందింది. ఇంకా అక్కడ పనిచేసే ఉద్యోగులకు కావలసిన ప్రాథమిక సౌకర్యాలైన ఇళ్ళు, విద్యుత్తు, టెలికమ్యూనికేషన్స్, ఆరోగ్య సౌకర్యాలు మొదలైనవంతా అభివృద్ధి చేశారు. అది మొదలు, చంద్రయాన్-1, మార్స్ ఆర్బిటర్ మిషన్తో సహా ఎన్నో ప్రయోగాలకు ఈ కేంద్రం వేదికైంది. ఇంతటి విశిష్టత కలిగిన శ్రీహరికోట అంతరిక్ష కేంద్రం పేరును ఇస్రో మాజీ ఛైర్మన్ సతీష్ ధావన్ జ్ఞాపకార్థం 2002 సెప్టెంబరు 5న సతీష్ ధావన్ స్పేస్ సెంటర్గా మార్చారు. ఇది భారతదేశంలోని ఏకైక ఉపగ్రహ ప్రయోగ కేంద్రం. ఇక్కడనుండి ఎన్నో PSLV, GSLV ఉపగ్రహాలను విజయవంతంగా ప్రయోగించారు. అసెంబ్లింగ్, టెస్టింగ్‌తో పాటు ప్రయోగాలకూ ఇది వేదికగా ఉంది. ఇప్పటిదాకా 575 సౌండింగ్ రాకెట్లనూ 42కు పైగా ఉపగ్రహాలనూ ప్రయోగించారు.
షార్‌లో ప్రస్తుతం రెండు లాంచి ప్యాడ్‌లు ఉన్నాయి. మొదటి వేదికను 1990ల్లో నిర్మించగా రెండోది 2005 లో ఉపయోగంలోకి వచ్చింది. ఈ రెండిటివల్ల ఏడాదికి 6 ప్రయోగాలను జరిపే సౌకర్యం ఉంది. ప్రస్తుతం మూడో వేదిక నిర్మాణం లో ఉంది. దీన్ని మానవ సహిత ప్రయోగాలకు అనువుగా నిర్మిస్తున్నారు.
మొదటి ప్రయోగ వేదిక
మొదటి ప్రయోగ వేదిక 1990 లలో ఉపయోగంలోకి వచ్చింది. దీన్ని పిఎస్‌ఎల్‌వి ప్రయోగాల కోసం తయారు చేసారు. తరువాత జిఎస్‌ఎల్‌వి ప్రయోగాలకు కూడా ఉపయోగించారు.
రెండవ ప్రయోగ వేదిక
రెండవ ప్రయోగ వేదిక 2005 లో ఉపయోగంలోకి వచ్చింది. ఇది ఆధునిక సాంకేతిక హంగులతో వివిధ రకాల రాకెట్ల ప్రయోగాలకు అనుగుణంగా సార్వత్రిక వేదికగా నిర్మించబడింది.
మూలాలు
వర్గం:అంతరిక్ష కేంద్రాలు వర్గం:1969 స్థాపితాలు
ఎఫ్.జి.నటేశ అయ్యర్
FG నటేశ అయ్యర్ (1880 నవంబరు 11 - 1963 జనవరి 23) భారత స్వాతంత్ర్య ఉద్యమ సమయంలో భారత జాతీయ కాంగ్రెస్‌లో చురుగ్గా పనిచేసిన కార్యకర్త. అతను ఆధునిక తమిళ నాటకం, తమిళ సినిమా ల మార్గదర్శకులలో ఒకరు. అతను, యువతలో యోగ్యతను గుర్తించి అనేక మందిని ప్రోత్సహించాడు. అనంతర కాలంలో వారు కర్ణాటక సంగీతంలో గొప్ప ప్రదర్శకులుగా మారారు.
ప్రారంభ జీవితం
నటేశ అయ్యర్ 1880 నవంబరు 11న జానకి అమ్మయ్యర్ (పుదుక్కోటమ్మ) గంగాధర శాస్త్రి దంపతులకు జన్మించాడు. బ్రిటీష్ వలస పాలనలో అప్పటి పుదుక్కోట్టై సంస్థానానికి న్యాయ సలహాదారుగా ఉన్నారు. అయ్యర్ అన్నయ్య రావు సాహెబ్ జి. గణపతి శాస్త్రియార్, పుదుకోట్టై రాష్ట్రానికి దివాన్ పదవి పొందాడు. ఆ కుటుంబం అప్పయ్య దీక్షితులు వంశానికి చెందినవారు. అయ్యర్‌కు సంగీతం, నాటక రంగంపై ఉన్న ప్రేమతో పదేళ్ల వయసులో ఇంటి నుండి పారిపోయి, మధుర తిన్నెవెల్లీ - క్విలాన్ రైల్వే నిర్మాణ విభాగంలో క్లర్కుగా చేరాడు.
అతని మనవడు వ్రాసిన ఒక వ్యాసం ప్రకారం, చిన్నతనంలో, "అతను ఆంగ్లేయుల ఆశ్రయం పొందినపుడు వారు అతన్ని క్రైస్తవ మతంలోకి మార్చారు. ఇరవై సంవత్సరాల తరువాత, క్రైస్తవ పూజారులు తన సందేహాలను నివృత్తి చేయలేకపోవడంతో, అసంతృప్తితో అతను కంచి శంకరాచార్యను కలుసుకున్నాడు. అతని నుండి సంతృప్తికరమైన సమాధానాలు లభించడంతో, తిరిగి హిందూమతంలోకి మారాడు." ఆ పుస్తకంలో అతను ఉదహరించిన శంకరాచార్యులు పరమాచార్య చంద్రశేఖరేంద్ర సరస్వతి అని పేర్కొన్నారు. 1923 జూన్‌లో ఆయన జరిపిన సంభాషణలో, క్రైస్తవ మతంపై ఇరవై సంవత్సరాల అనుభవం, జ్ఞానం ఆధారంగా, "హిందూ మతమే మన తల్లి. తల్లిని విడిచిపెట్టడం సరికాదు" అని చెప్పాడు. అయ్యర్ కూడా అలాంటి పాపం చేయడం దురదృష్టకరమని, అయితే తన మూర్ఖత్వాన్ని సమయానికి గ్రహించానని, మరెవరూ అదే తప్పు చేయడం తనకు ఇష్టం లేదని పేర్కొన్నట్లు సమాచారం.
వృత్తి జీవితం
అయ్యర్ తన వృత్తిలో ఎక్కువ భాగం రైల్వే అధికారిగా దక్షిణ భారత రైల్వే కంపెనీ (SI R)లోనే గడిచింది. అతను 1935లో జిల్లా ట్రాఫిక్ సూపరింటెండెంట్‌గా పదవీ విరమణ చేసాడు. ఈ స్థానాన్ని ఆక్రమించిన మొదటి భారతీయుడతడు. లండన్ స్టాక్ ఎక్స్ఛేంజ్‌లో కోట్ చేయబడిన స్టాక్‌లు షేర్లతో ఈ కంపెనీ ఇంగ్లాండ్‌లో స్థాపించారు. దక్షిణ భారత రైల్వే పరిపాలనా ప్రధాన కార్యాలయం తిరుచిరాపల్లిలో ఉంది. అయ్యర్ తిరుచిరాపల్లిలో తన ఇంటిని నిర్మించుకున్నాడు. తన జీవితంలో ఎక్కువ భాగం ఈ నగరంలోనే గడిపాడు.
అయ్యర్ భారత జాతీయ కాంగ్రెసు పార్టీ సభ్యుడు. మొదటి ప్రపంచ యుద్ధం జరిగిన సంవత్సరాలలో వార్షిక భారత జాతీయ కాంగ్రెస్ సమావేశాలకు నగరానికి ప్రతినిధిగా హాజరయ్యాడు. 1914లో భారత జాతీయ కాంగ్రెస్‌లో చేరాడు. బొంబాయి (1915), లక్నో (1916), మద్రాసు (1917) సమావేశాలలో పాల్గొన్నాడు. లక్నో సమావేశాల్లో సబ్జెక్ట్స్ కమిటీ సభ్యుడు. కాంగ్రెస్ - ఇండియన్ ముస్లిం లీగ్ సంస్కరణల పథకంపై చర్చలో పాల్గొన్నాడు. 1917లో మద్రాసు సెషన్‌లో, అతను తిరుచినాపల్లి నుండి ప్రతినిధిగా, ఆల్ ఇండియా కాంగ్రెస్ కమిటీకి ఎన్నికైన సభ్యుడు, సబ్జెక్ట్స్ కమిటీ సభ్యుడు. బహిరంగ సమావేశాలలో ఒప్పంద కార్మికులపై తీర్మానాన్ని ప్రవేశపెట్టాడు. అతను ఆ సంవత్సరాల్లో ఇండియన్ హోమ్ రూల్ ఉద్యమానికి మద్దతుదారుడు.
అయ్యర్ "తిరుచ్చి మునిసిపాలిటీకి ఎన్నికైన మొట్టమొదటి భారతీయ ఛైర్మన్"గా ఘనత పొందాడు. అతను కొన్ని సంవత్సరాలు ట్రిచ్నోపాలి మున్సిపల్ కౌన్సిల్ కౌన్సిలర్‌గా ఎన్నికయ్యాడు. 1930లలో తమిళ పునరుజ్జీవనంపై ప్రచురించిన ఒక పరిశోధనా పత్రంలో అయ్యర్‌ను ప్రాముఖ్యత కలిగిన నాయకుడిగా అభివర్ణించారు. ఇతను "1920లలో ట్రిచ్‌నోపోలీ మునిసిపాలిటీకి ఛైర్మన్‌గా నిరంకుశంగా వ్యవహరించినప్పటికీ సమర్థవంతంగా పనిచేసాడు."
నటనా వృత్తి
అయ్యర్ సేవా సదనం అనే తమిళ చిత్రంలో నటించారు. ఈ చిత్రానికి 1938లో విడుదలైన కె. సుబ్రహ్మణ్యం దర్శకత్వం వహించాడు. సేవా సదనం అనేది ప్రేమ్‌చంద్ రాసిన నవల బజార్-ఎ-హుస్న్ కు అనుసరణ. అయ్యరు ప్రధాన పాత్ర "ఈశ్వర అయ్యర్" గా నటించాడు. MS సుబ్బులక్ష్మి అతని సరసన "సుమతి" గా నటించింది. ఎం.ఎస్ సుబ్బులక్ష్మికి ఇదే తొలిచిత్రం. ఈ చిత్రం సామాజిక సంస్కరణల ఎజెండాకు ప్రసిద్ధి చెందింది. ప్రముఖ మార్క్సిస్ట్ నాయకుడు ఎన్. శంకరయ్య యువతులకు వృద్ధులతో మధ్య వివాహాల అంశాన్ని ఎంచుకున్నందుకు "సేవా సదనం"ను ఒక "అసాధారణ చిత్రం"గా అభివర్ణించాడు. ఈ చిత్రం "అమ్మాయి బాధలను", "వయస్సు మీరిన భర్త మానసిక వేదన" నూ విజయవంతంగా బయటకు తీసుకువచ్చిందని అతను చెప్పాడు. వృద్ధుడి పాత్రలో అయ్యర్ నటనను శంకరయ్య ప్రత్యేకంగా అభినందించాడు. ఇది "ఆకట్టుకుంది" అని అన్నారు.
మరణం
అయ్యర్ జనవరి 1963లో భోపాల్‌లోని తన కుమార్తె తిరుపురసుందరి ఇంట్లో మరణించాడు. సైనిక లాంఛనాలతో భోపాల్ సరస్సులోని రామ్ ఘాట్ వద్ద ఆయన భౌతికకాయానికి అంత్యక్రియలు నిర్వహించారు.
మూలాలు
వర్గం:1963 మరణాలు వర్గం:1880 జననాలు వర్గం:తమిళనాడు స్వాతంత్ర్య సమర యోధులు వర్గం:తమిళనాడు సినిమా నటులు వర్గం:తమిళనాడు రంగస్థల నటులు
సరుగుడు
సరుగుడు (Casuarina) ఒక విధమైన పొడవుగా పెరిగే కలప చెట్టు. Sundharakota (v), Sarugudu( p), Nathavaram (m), visakhapatnam (dist). ma vuru chala andhamaina, challanaina, kalushya rahitha, swahamaina pradesam. Inthakumundhu ma vuru vellendhuku road sadhupayam undedhikadhu 2014 october nela nundi ma vuru ki road sadhupayam andhubatuloki vachindhi, Inka road  panulu avuthoone unnayi dhaniki karanam road veyyisthunnadi prabhuthvam kadu ma vuru chuttuprakkala gramallo erupu lignet ghani undhi, dhanni oka vyakthi peru tho leeju ki thisukuni mining kosom road panulu parambiincharu. Sarugudu panchhayithi loni 8 gramalaku road sadhupayam ledu a gramalanni kondalameedhi gramale,ee 8 gramaprajalu kanisa avasaralku nosukuni unnayi. Idhivaraku ye prabhuthvam mammalni pttinchukuledu unnadhalla okka current sadhupayam me adhikuda oka nelalo roju ki 10 gntala choppuna 20 rojulaku minchi vundadu. Ma vuruki swathanthram raka mundhu nundi ante sumaru 500 samvathsarala charithra undhi kani ippatiki ma vuru prapancha patam lo kanipinchadhu adhi mana dhesha rajakaayam. Ma kondala meeda gramalannintiloni kastha padda vuru ma vure ante sundharakota, ma pallello ippatiki praaseena nagarikatha konasaguthune udi,. udaharahna : 15 nundi 18 samvatharala vallaku pellillu, ma mundhuti tharam varaku adhe paddathi, ma tharam lo adhi konchem thaggindi kani ippatiki akkadakkada mamule. Panchayathi theerpu, vuru kattubatlu, Kulam, Matham ,Bhasha, Vamsham, ani vuntayi, Kani andharu okkatigane untaru Binnathvam lo ekathvam laga. Ma pallello ippatuiki grama shabha theerpu amaluklone unnndhi ma nanna garu ma parisara pranthallo theerpu cheputhuntaru, vati abhivruddkai prajalni utthejaparuishi mundhuku nadipisthuntaru. Saruugudu panchayithi lo mottham 16 gramalunnayi, andhulo 8 gramala prajalu konda pranthallo nivashisthunnaru aa gramalannintiki raod sadhupayam ledhu. prabuthva pathakalu pravesa pedatharu kani avi amalukavadam mathram sunyam. prathi rajakeeya nayakulu, panchayathi charpanch ennikala mundhu mathrame kanipistharu, ika MLA, MP antara memu otu vesina sare ma pallelloki okka sari kuda adugu pettaru, 2004 lo oka sari CPI Party nundi ennikaina MLA sri G Demudu garu vicchesaru kani tharuvatha 5 samvathsarallo athani jade theliyadu, 2014 ennikala visayaniki vaste MLA ,MP unnaranu kovatame thappa vallu elantollo chala mandhiki theliyadhu anthati dhourbhaghyam madhi. Garbhani sthree, theevrajvaram, janthuvula dhadiki, chetla komma padi gayamaina vallandariki sarugudu varaku pandhirikatti mosuku vellalsindhe. Bavi neeti vadakam, polio mandula samayaniki andhavu, vartha pathrikalu ravu, asalu prapanchamtho sambhandham thegipoyinatlavuddanukondi ma vuru lo vunte. Prajalaku upaadhi leka jillalu dhati, rastralu dhati panulu vethukkuntaru pandakki pandakki mathrame intiki vastharu, chaduvukunna yuvatha thakkuva, udhyogulu leru, abhivruddhiki nosukunna ADHUNIKA PRAPANCHAM ma pallelu. Andharu rhythule, vyavasayam chestham, anni panulu swayangane chesukuntam, rhythu meme kooli meme ma bhandhale veru ma prapanchame veru.
Bathula Ramesh
వినియోగం
బాయిలరులలో సరుగుడు కలపనుజీవద్రవ్య ఇంధనంగా ఉపయోగిస్తారు
రమావత్ రవీంద్ర కుమార్
రమావత్‌ రవీంద్ర కుమార్‌ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున దేవరకొండ శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.
జననం, విద్య
రవీంద్ర కుమార్ 1972, జూన్ 1న కనిలాల్, జానకమ్మ దంపతులకు తెలంగాణ రాష్ట్రం, నల్గొండ జిల్లా, దేవరకొండ మండలం, సేరేపల్లి గ్రామం సమీపంలోని రాథ్యా నాయక్ తండాలో జన్మించాడు. ఉస్మానియా విశ్వవిద్యాలయం నుండి 1998లో పొలిటికల్ సైన్స్ నుండి ఎంఏ డిగ్రీ, 2002లో ఎల్.ఎల్.బి. పూర్తి చేసాడు. న్యాయవాద వృత్తిని చేపట్టాడు.
వ్యక్తిగత జీవితం
రవీంద్ర కుమార్ కు శ్యామలతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.
రాజకీయ విశేషాలు
సిపిఐ పార్టీతో తన రాజకీయ జీవితాన్ని ప్రారంభించిన రవీంద్ర కుమార్ దేవరకొండ మండలం శేరిపల్లి గ్రామ సర్పంచ్‌గా 1995లో, 2002లో రెండుసార్లు సర్పంచ్‌గా ఎన్నికయ్యాడు. 2004 ఆంధ్రప్రదేశ్ శాసనసభ ఎన్నికల్లో దేవరకొండ అసెంబ్లీ నియోజకవర్గం నుండి సిపిఐ అభ్యర్థిగా పోటీచేసి, తెలుగుదేశం పార్టీ అభ్యర్థి వి. శక్రునాయక్ పై 17,187 ఓట్ల మెజారిటీతో గెలుపొందాడు. 2009 ఆంధ్రప్రదేశ్ శాసనసభ ఎన్నికల్లో సిపిఐ అభ్యర్థిగా పోటీచేసి, కాంగ్రెస్ పార్టీ అభ్యర్థి బాలు నాయక్ చేతిలో 7,468 ఓట్ల తేడాతో ఓడిపోయాడు. తరువాత 2014 లో జరిగిన తెలంగాణ సార్వత్రిక ఎన్నికల్లో భాగంగా సి.పి.ఐ. పార్టీ అభ్యర్థిగా పోటీచేసి, తెలుగుదేశం పార్టీ అభ్యర్థి భిలియా నాయక్ పై 4216 ఓట్ల మెజారిటీతో గెలుపొందాడు. తెలంగాణ అసెంబ్లీలో సిపిఐ నుండి ఏకైక ఎమ్మెల్యే అయిన రవీంద్ర నాయక్, తెలంగాణ అసెంబ్లీ సిపిఐ ఫ్లోర్ లీడర్‌గా ఉన్నాడు. తరువాత టిఆర్ఎప్ పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి బాలు నాయక్ పై 38,848 ఓట్ల మెజారిటీతో గెలుపొందాడు. 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. రమావత్‌ రవీంద్ర కుమార్‌ 26 జనవరి 2022న టిఆర్ఎస్ పార్టీ, నల్గొండ జిల్లా అధ్యక్షుడిగా నియమితుడయ్యాడు.
ఇతర వివరాలు
చైనా, యునైటెడ్ స్టేట్స్ ఆఫ్ అమెరికా, వెనిజులా మొదలైన దేశాలను సందర్శించాడు.
మూలాలు
వర్గం:జీవిస్తున్న ప్రజలు వర్గం:1972 జననాలు వర్గం:నల్గొండ జిల్లా వ్యక్తులు వర్గం:నల్గొండ జిల్లా న్యాయవాదులు వర్గం:నల్గొండ జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (2004) వర్గం:తెలంగాణ శాసన సభ్యులు (2018) వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:నల్గొండ జిల్లా నుండి ఎన్నికైన శాసన సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2014) వర్గం:పార్టీలు ఫిరాయించిన రాజకీయ నాయకులు